Diari Oficial de la Generalitat Valenciana


Sumari del DOGV 7534, del 27-05-2015 (2015/4646)

Notificació del laude emés per la Junta Arbitral de Transports de València. Expedient número V-162/2014.
--------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4646


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-162/2014. [2015/4646]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Industrias Meyra, SL, que s'ha dictat un laude en l'expedient de referència i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
  
«Tribunal. Presidenta: Pilar Álvarez Montero. Vocals: Aurora Costa Vicente i Jaime Agramunt Font de Mora. Secretària vocal: M. Carmen Blasco López. Parts. Reclamant: Transportes Alfonso Zamorano, SL, representada per José Vicente Porcar Vaquero. Reclamat: Industrias Meyra, SL, que no compareix a l'acte de vista, la qual és citada a través del Diari Oficial de la Comunitat Valenciana.  
València, 24 de febrer de 2015, a les 10.40 hores es va constituir la Junta Arbitral de Transports pels membres abans indicats i amb l'assistència de les parts per a resoldre l'expedient V-162/2014, i es fa la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
La presidenta inicia la vista oral i es comprova la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha publicat en el Diari Oficial de la Comunitat Valenciana, per ser Almàssera l'últim domicili conegut, número 7454 de 30 de gener de 2015.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que el reclamant va realitzar per compte de la reclamada diversos servicis de transports, pels quals es va generar la factura núm. S/0402025 per import de 275,69 euros. El rebut corresponent va ser tornat pel banc.  
  
S'interposa esta demanda després de reiterades gestions de cobrament sense aconseguir-ho, i se solicita que una vegada que siga reconegut el seu dret es condemne la reclamada al pagament de la quantitat de 275,69 euros.  
Com que no hi ha més alegacions a realitzar es considera conclosa la vista.  
S'apliquen els fonaments jurídics següents:  
1. Quant a la competència territorial, l'article 31.1 del CMR diu: per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport, i b) Esta situat el lloc en què el transportista es va fer càrrec de la mercaderia o el lloc designat per a l'entrega d'esta, i només es podran triar estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/90) referida al transport nacional.   
  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada al este per l'article 15 de la Llei 9/2013, de 4 de juliol: ?es presumirà que hi ha este acord de sotmetiment a l'arbitratge de les juntes sempre que la quantia de la controvèrsia no excedisca els 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada?. No consta en l'expedient que s'haja fet cap manifestació en el sentit preceptuat, i es considera d'altra banda que l'import de cada una de les factures reclamades no supera el límit legal establit, per la qual cosa la demanda va ser admesa.  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si s'haguera volgut pactar per a estos transports submissió expressa diferent s'hauria d'haver manifestat així en el moment anterior a l'execució del transport.  
3. Dels documents aportats i de les declaracions realitzades durant el transcurs de la vista es deduïx que efectivament els transports reclamats es van realitzar tal com ha sigut detallat, la qual cosa dóna un dret de cobrament a favor de la reclamant.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Transportes Alfonso Zamorano, SL, representada per José Vicente Porcar Vaquero contra Industrias Meyra, SL, per haver quedat acreditat que es van realitzar els transports demandats tal com s'havien contractat.  
Per tot això, Industrias Meyra, SL, haurà d'abonar a Transportes Alfonso Zamorano, SL, la suma de dos-cents setanta-cinc euros amb seixanta-nou cèntims (275,69 ?).  
Contra este laude es pot exercitar l'acció d'anulació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència del que s'ha dit anteriorment, dins dels 10 dies següents de la notificació del laude podrà solicitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat de Primera Instància de València que corresponga, d'acord amb l'article 8 de la Llei 60/2003, de 23 de desembre, d'Arbitratge, reformada per la Llei 11/2011, de 20 de maig, i els articles 545.2 i 548 de la Llei d'Enjudiciament Civil en el text consolidat per la Llei 1/2000, de 7 de gener.  
  
I perquè així conste, firmen este laude els membres de la junta arbitral mencionats, en el lloc i la data indicats al començament.»  
  
Estos terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 7 de maig de 2015.- La presidenta de la Junta Arbitral de Transports de València: Pilar Álvarez Montero.